આટલુંબધું હોવા છતાં સુજૉય ઘોષની ‘કહાની ૨’ પૂરી થયે આપણને એક જબરદસ્ત સસ્પેન્સ-થ્રિલર ફિલ્મ જોયાના સંતોષનો ઓડકાર નથી આવતો બલકે વાર્તાને હજી થોડા વળ ચડાવ્યા હોત તો, આપણું દિમાગ ચકરાવે ચડાવી દે એવો કોઈ ટ્વિસ્ટ નાખ્યો હોત તો એવો ખોટકો રહી જાય છે. છતાંય સસ્પેન્સ-થ્રિલર ફિલ્મોના રસિયાઓએ આ ફિલ્મ એક વાર તો જોવી જ જોઈએ જેથી સુજૉય ઘોષની આ ફ્રૅન્ચાઇઝી ચાલુ રહે અને આ પ્રકારની ફિલ્મો બનાવવાની કિક બીજા સર્જકોને પણ વાગતી રહે.